Identiteettivarkaudesta on kyse, kun joku käyttää luvatta henkilötietojasi, kuten nimeäsi ja henkilötunnustasi. Kun henkilö- tai luottokorttitietosi päätyvät tietovuodon seurauksena nettirikollisille, voivat he henkilötietojasi väärinkäyttämällä mm. luoda asiakastilejä tai ostaa tuotteita nimissäsi. Identiteettivarkaudet saavat alkunsa usein tietovuodon seurauksena. Alla näet vinkkejä, kuinka voit estää identiteettivarkauden tapahtumasta itsellesi.  Tässä vinkkejä kuinka voit välttyä identiteettivarkaudelta turvaamalla digitaalisen identiteettisi:  Säilytä ja hallitse salasanojasi turvallisessa salasanapankissa.  Anna salasanojen hallintaohjelman ehdottaa turvallista salasanaa  Varmista että käytät kaikkialla eri salasanaa.  Käytä aina kun mahdollista 2-vaiheista tunnistautumista.  Lisää käyttäjätilisi tietovuotoseurantaan, jolloin tietovuodon sattuessa saat heti ilmoituksen. Jos on epäselvää mitä palvelua tietovuoto koskettaa, vaihda salasanasi kaikkiin palveluihin, joissa kyseinen käyttäjätunnus on ollut käytössä.  Tietovuodon tapahtuessa mene heti kyseiseen palveluun vaihtamaan salasanasi.  Lisäturvaa surffailuun saat käyttämällä salattua VPN-yhteyttä.  Ole varovainen tuntemattomien linkkien ja tiedostojen suhteen.  Mieti mitä tietoja jaat itsestäsi ja läheisistäsi sosiaalisessa mediassa.  Huolehdi ettei kukaan vilkuile näyttöäsi julkisissa tiloissa, kuten junassa, ostoskeskuksessa tai lentokentällä.  Näillä vinkeillä olet jo varsin hyvin turvannut digitaalisen identiteettisi ja pystyt estämään tietovuodon laajenemasta identiteettivarkaudeksi.